[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 15.6.2010

COM(2010)319 τελικό

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΌ ΚΟΙΝΟΒΟΥΛΙΟ

Χρηματοδοτικές πληροφορίες σχετικά με τα Ευρωπαϊκά Ταμεία Ανάπτυξης

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΌ ΚΟΙΝΟΒΟΥΛΙΟ

Χρηματοδοτικές πληροφορίες σχετικά με τα Ευρωπαϊκά Ταμεία Ανάπτυξης

Πρόλογος

Το παρόν έγγραφο θα επισυναφθεί στο σχέδιο προϋπολογισμού για το 2011, βάσει των συμφωνιών που συνήφθησαν το 1979 στο πλαίσιο της διαδικασίας του προϋπολογισμού.

Σύμφωνα με το άρθρο 7 της εσωτερικής συμφωνίας[1] και το άρθρο 57 παράγραφοι 3 και 4 του δημοσιονομικού κανονισμού[2], η Επιτροπή υποβάλλει στο παρόν έγγραφο τους κατ’ εκτίμηση υπολογισμούς των αναλήψεων υποχρεώσεων και των πληρωμών, καθώς και των συνεισφορών για τα οικονομικά έτη 2010 και 2011, λαμβάνοντας υπόψη τις προβλέψεις της Ευρωπαϊκής Τράπεζας Επενδύσεων (ΕΤΕπ) για την επενδυτική διευκόλυνση.

Σύμφωνα με τη μορφή που είχε τα προηγούμενα έτη, το παρόν έγγραφο περιλαμβάνει:

- την κατάσταση εκτέλεσης των ΕΤΑ (8ου έως 10ου) στις 31.12.2009,

- τις προβλέψεις εκτέλεσης του προϋπολογισμού για το τρέχον οικονομικό έτος,

- τις προβλέψεις δαπανών για το οικονομικό έτος 2011.

Όσον αφορά τη χρηματοδότηση των ΕΤΑ, οι συνεισφορές καταβάλλονται απευθείας από τα κράτη μέλη στην Ευρωπαϊκή Τράπεζα Επενδύσεων (ΕΤΕπ) για τα μέσα του 9ου και 10ου ΕΤΑ τα οποία διαχειρίζεται η ΕΤΕ (επενδυτική διευκόλυνση και επιδοτήσεις επιτοκίου). Για όλα τα άλλα μέσα, συμπεριλαμβανομένων των παλαιών μέσων τα οποία διαχειρίζεται η ΕΤΕ (επιχειρηματικά κεφάλαια και επιδοτήσεις επιτοκίου), οι συνεισφορές καταβάλλονται στην Επιτροπή.

Εκτός εάν ορίζεται διαφορετικά, όλα τα ποσά των αναλήψεων υποχρεώσεων που αναφέρονται στην παρούσα ανακοίνωση είναι «ακαθάριστα», δηλ. πριν αφαιρεθούν οι αποδεσμεύσεις και οι εισπράξεις. Η μέθοδος αυτή είναι ίδια με τη μέθοδο που χρησιμοποιείται για τον γενικό προϋπολογισμό της Ένωσης.

Εισαγωγή

Η Επιτροπή και η ΕΤΕπ έχουν επικαιροποιήσει, για καθεμία από τις χώρες ΑΚΕ[3] και τις ΥΧΕ[4], τις προβλέψεις των αναλήψεων υποχρεώσεων και των πληρωμών για τα έτη 2010 και 2011. Ιδιαίτερη προσοχή δόθηκε στην εκτίμηση των πληρωμών με διττό στόχο: αφενός, να διευκολυνθούν τα κράτη μέλη να προβλέψουν όσο το δυνατόν ακριβέστερα τα ποσά στους εθνικούς προϋπολογισμούς τους και, αφετέρου, να εξασφαλιστεί η ύπαρξη επαρκών χρηματοδοτικών πόρων για το ΕΤΑ, ώστε να αποφευχθούν προβλήματα λόγω ανεπάρκειας ταμειακών διαθεσίμων.

Σύμφωνα με το άρθρο 7 της εσωτερικής συμφωνίας για το 10ο ΕΤΑ[5] και το άρθρο 57 παράγραφος 5 του δημοσιονομικού κανονισμού[6], οι κατ’ εκτίμηση υπολογισμοί θα επανεξετασθούν στην ανακοίνωση του Οκτωβρίου 2010.

Το ακόλουθο διάγραμμα παρέχει μια γενική εικόνα της εξέλιξης των αναλήψεων υποχρεώσεων και των πληρωμών, που πραγματοποιήθηκαν στο παρελθόν και που αναμένονται για το 2010 (Επιτροπή και ΕΤΕπ). Στο διάγραμμα αυτό φαίνεται σαφώς η ανοδική διαρθρωτική τάση των πληρωμών από το 2000 και μετά.

ΕΕ + ΕΤΕπ: εξέλιξη 1997-2009 των αναλήψεων υποχρεώσεων και των πληρωμών· προβλέψεις για την περίοδο 2010 - 2011

[pic]

1. Κατάσταση εκτελεσης των Ευρωπαϊκων Ταμειων Αναπτυξησ στις 31 δεκεμβριου 2009 (αναληψεισ υποχρεωσεων, πληρωμές και χρηματοδοτικη κατασταση)

Το παράρτημα 1 παρουσιάζει την εκτέλεση των αναλήψεων υποχρεώσεων που πραγματοποιήθηκε το 2009 και την συγκρίνει με τις προβλέψεις του Οκτωβρίου 2009[7].

Το παράρτημα 2 παρουσιάζει την εκτέλεση των πληρωμών που πραγματοποιήθηκε το 2009 και την συγκρίνει με τις προβλέψεις του Οκτωβρίου 2009[8].

Το παράρτημα 3 παρουσιάζει τη χρηματοδοτική κατάσταση που διαπιστώθηκε το 2009, καθώς και τις προβλέψεις για τα έτη 2010 και 2011.

2. Πρόβλεψεισ δημοσιονομικησ εκτέλεσης για τα έτη 2010 και 2011

Το αποτέλεσμα των νέων προβλέψεων εμφαίνεται στα παραρτήματα 1 έως 3.

Όσον αφορά τις συνεισφορές για το οικονομικό έτος 2010, οι προβλέψεις παραμένουν σε επίπεδο 3 500 εκατ. EUR για την Επιτροπή και 240 εκατ. EUR για την ΕΤΕπ. Υπενθυμίζεται ότι τα ποσά αυτά είναι τα ίδια με εκείνα που ενέκρινε το Συμβούλιο τον Νοέμβριο του 2009[9].

Οι συνεισφορές για το οικονομικό έτος 2011 υπολογίζονται σε 3 690 εκατ. EUR για την Επιτροπή και σε 210 εκατ. EUR για την ΕΤΕπ[10]. Το ανώτατο όριο του ποσού της συνεισφοράς για το 2011 είναι το αποτέλεσμα συμβιβαστικής πρότασης μεταξύ των κρατών μελών, της Επιτροπής και της ΕΤΕπ.

Θα πρέπει να επισημανθεί ότι τα αριθμητικά αυτά στοιχεία αποτελούν μόνον προκαταρκτική πρόβλεψη που θα πρέπει να τύχει προσεκτικής ερμηνείας. Η Επιτροπή και η ΕΤΕπ θα πραγματοποιήσουν νέους πιο αξιόπιστους υπολογισμούς, μετά το καλοκαίρι. Οι υπολογισμοί αυτοί θα υποβληθούν με την ανακοίνωση του Οκτωβρίου.

[pic]

* Συμπεριλαμβάνονται ορισμένες δαπάνες στήριξης, ιδίως των κοινών οργάνων και της Γραμματείας ΑΚΕ.

[pic]

* Συμπεριλαμβανομένων των επιδοτήσεων επιτοκίου που συνδέονται με παλαιότερα ΕΤΑ και εκτός των 21 εκατ. ευρώ πληρωμών που πραγματοποιήθηκαν από την ΕΤΕπ στα τέλη του 2009 και τα οποία δεν έχουν ακόμη καταγραφεί στο λογιστικό σύστημα της Επιτροπής (0).

[pic]

* COM(2009) 616 τελικό της 04.11.2009

** Ποσά διαθέσιμα για επιχειρήσεις.

*** Συμπεριλαμβανομένων των επιδοτήσεων επιτοκίου που συνδέονται με παλαιότερα ΕΤΑ και εκτός των 21 εκατ. ευρώ πληρωμών που πραγματοποιήθηκαν από την ΕΤΕπ στα τέλη του 2009 και τα οποία δεν έχουν ακόμη καταχωριστεί στο λογιστικό σύστημα της Επιτροπής (0).

Παράρτημα 4

Συνεισφορές των κρατών μελών στο ΕΤΑ για το 2010

σε ευρώ

[pic]

[1] Εσωτερική συμφωνία μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, σχετικά με τη χρηματοδότηση των ενισχύσεων της Κοινότητας στο πλαίσιο του πολυετούς χρηματοδοτικού πλαισίου για την περίοδο 2008-2013 βάσει της συμφωνίας εταιρικής σχέσης ΑΚΕ-ΕΚ, καθώς και για τη χορήγηση χρηματοδοτικής ενίσχυσης στις Υπερπόντιες Χώρες και Εδάφη για τις οποίες ισχύουν οι διατάξεις του τέταρτου μέρους της συνθήκης ΕΚ (ΕΕ L 247 της 9.9.2006, σ. 32).

[2] Κανονισμός (ΕΚ) αριθ. 215/2008 του Συμβουλίου, της 18ης Φεβρουαρίου 2008, για τον δημοσιονομικό κανονισμό που εφαρμόζεται στο δέκατο Ευρωπαϊκό Ταμείο Ανάπτυξης.

[3] Κράτη της Αφρικής, της Καραϊβικής και του Ειρηνικού.

[4] Υπερπόντιες Χώρες και Εδάφη.

[5] ΕΕ L 247 της 9.9.2006, σ. 32.

[6] Κανονισμός (ΕΚ) αριθ. 215/2008 του Συμβουλίου, της 18ης Φεβρουαρίου 2008, για τον δημοσιονομικό κανονισμό που εφαρμόζεται στο 10ο Ευρωπαϊκό Ταμείο Ανάπτυξης.

[7] COM(2009) 616 τελικό της 04.11.2009.

[8] COM(2009) 616 τελικό της 04.11.2009.

[9] Απόφαση του Συμβουλίου της 6ης Νοεμβρίου 2009 για τις χρηματοδοτικές συνεισφορές που πρέπει να καταβληθούν από τα κράτη μέλη για την χρηματοδότηση του ΕΤΑ το 2010, συμπεριλαμβανομένης της 1ης δόσης του 2010 – έγγρ. 15445/09.

[10] Απόφαση του Συμβουλίου της 27ης Νοεμβρίου 2009 για τον καθορισμό του ανώτατου ορίου του ετήσιου ποσού της συνεισφοράς των κρατών μελών στη χρηματοδότηση του Ευρωπαϊκού Ταμείου Ανάπτυξης για το 2011 – έγγρ. 16421/09.